
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 

www.zlatograd.bg;  e-mail:  ObA-zlatograd@zlatograd.bg

ДОКЛАД

от Мирослав Митков Янчев – Кмет на Община Златоград

Относно: Годишен отчет за изпълнението на бюджета за 2024 г., отчет на сметките за средства от Европейския съюз за 2024 г. и годишен отчет за състоянието на общинския дълг за 2024 г. на Община Златоград

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Отчетът за касовото изпълнение на приходите и разходите на Община Златоград към 31.12.2024 г. е изготвен в съответствие със Закона за публичните финанси, Закона за държавния бюджет на Република България за 2024 г. (обн., ДВ, бр.108 от 30.12.2023 г.), Постановление № 13 на Министерски съвет от 29.01.2024 г. за изпълнението на държавния бюджет на Република България за 2024г. (обн., ДВ, бр.10 от 02.02.2024 г.) и указания на Министерство на финансите.

Бюджетът на Община Златоград за 2024 г. е приет с Решение № И 57 от 19.02.2024 г. на Общински съвет Златоград, в размер на 17 649 662 лв. в т.ч.:

· По приходната част

· приходи за делегирани от държавата дейности – 12 963 473 лв.

· приходи за местни дейности –  4 686 189 лв.

· По разходната част

· за делегирани от държавата дейности – 12 963 473 лв.

· за дофинансиране на делегираните от държавата дейности – 398 778 лв.

· за местни дейности – 4 287 411 лв.
Към 31.12.2024 г. бюджетът на общината е изменен на основание чл.51, чл.55а и чл.56 от Закона за публичните финанси, във връзка с получени писмени уведомления от министъра на финансите, с получените трансфери от други бюджети, и с получените дарения общо с 7 550 137 лв., в т.ч. държавни дейности с 6 351 322 лв. и местни дейности с 1 198 815 лв., или уточненият план на бюджета на Община Златоград към 31.12.2024 г. е в размер на 25 199 799 лв., в т.ч. държавни дейности  - 19 314 795 лв. и местни дейности – 5 885 004 лв. 

Промените от Министерство на финансите, въз основа на които е коригиран бюджетът на общината като цяло са в посока увеличение на бюджетните взаимоотношения с 3 429 480 лв., както следва:

· Увеличение на Общата субсидия /§§ 31-11/ с 716 144  лв., в т.ч.:
· 142 562 лв. с писмо на МФ с изх.№ ФО-12 от 11.03.2024 г., в изпълнение на ПМС № 25 от 22.02.2024 г. за одобряване на допълнителни трансфери по бюджетите на общините за закупуване на познавателни книжки, учебници, електронно четими учебници, учебни комплекти и учебни помагала за децата и учениците от 1 до ХII клас  включително, в общинските детски градини и училища за 2024г. във функция „Образование“;

· 66 900 лв. с писмо на МФ с изх.№ ФО-13 от 11.03.2024 г., в изпълнение на чл.25, ал.1 от ПМС № 13 от 29.01.2024 г. за одобряване на допълнителни трансфери за възнаграждения и осигурителни вноски на кметските наместници за 2024 г.;

· 103 139 лв. с писмо на МФ с изх.№ ФО-19 от 18.04.2024 г., в изпълнение на ПМС № 74 от 01.04.2024 г. за одобряване на допълнителни трансфери  за повишаване стандарта на яслена и целодневна група в детска градина, за финансиране на читалищата, по стандарти за делегирани от държавата дейности за субсидирани бройки, за увеличаване на възнагражденията на персонала в делегираната от държавата дейност „Общинска администрация“;
· 17 657 лв. с писмо на МФ с изх.№ ФО-29 от 10.05.2024 г., в изпълнение на ПМС № 138 от 29.04.2024 г. за одобряване на допълнителни трансфери по бюджетите на общините за възстановяване на транспортни разходи на педагогическите специалисти в институциите на предучилищното и училищно образование във функция „Образование“;

· 70 172 лв. с писмо на МФ с изх.№ ФО-36 от 06.06.2024 г., в изпълнение на ПМС № 174 от 22.05.2024 г. за одобряване на допълнителни разходи/трансфери по бюджетите на общините за допълнително финансиране на общински училища за издръжка на паралелки за придобиване на квалификация по защитени специалности от професии и специалности от професии, по които е налице очакван недостиг от специалисти на пазара на труда, във функция „Образование“ ;

· 11 772 лв. с писмо на МФ с изх.№ ФО-42 от 27.06.2024 г., в изпълнение на ПМС № 214 от 13.06.2024 г. за одобряване на допълнителни трансфери по бюджетите на общините за финансово осигуряване на дейности по Национална програма „Оптимизиране на вътрешната структура на персонала“ във функция „Образование“;

· 8 460 лв. с писмо на МФ с изх.№ ФО-43 от 01.07.2024 г., в изпълнение на ПМС № 202 от 07.06. 2024 г. за одобряване на допълнителни трансфери по бюджетите на общините за изплащане на стипендии за постигнати резултати от училищата във функция „Образование“;

· 22 000 лв. с писмо на МФ с изх.№ ФО-46 от 08.07.2024 г., в изпълнение на ПМС № 236 от 27.06.2024 г. за одобряване на допълнителни трансфери за финансово осигуряване на дейности по Национална програма „България – образователни маршрути“ във функция „Образование“;

· 4 840 лв. с писмо на МФ с изх.№ ФО-57 от 08.08.2024 г., в изпълнение на ПМС № 256 от 22.07.2024 г.  за одобряване на допълнителни  трансфери по бюджетите на общините за изпълнение на дейности по НП „Безопасност на движението по пътищата“ във функция „Образование“ ;

· 44 329 лв. с писмо на МФ с изх.№ ФО-64 от 23.08.2024 г., в изпълнение на ПМС №296 от 16.08.2024 г. за одобряване на допълнителни трансфери по бюджетите на общините за финансово осигуряване на дейности по Национална програма „Оптимизиране на вътрешната структура на персонала“ във функция „Образование“;

· 15 000 лв. с писмо на МФ с изх.№ ФО-68 от 03.10.2024 г., в изпълнение на ПМС № 323 от 19.09.2024 г. за одобряване на допълнителни трансфери по бюджетите на общините за финансово осигуряване на дейности по НП „Осигуряване на съвременна, сигурна и достъпна образователна среда“ във функция „Образование“;

· 29 843 лв. с писмо на МФ с изх.№ ФО-74 от 06.11.2024 г. в изпълнение на ПМС № 356 от 23.10.2024 г., за одобряване на допълнителни разходи/трансфери по бюджетите на общините за финансово осигуряване на дейности по НП „Оптимизиране на вътрешната структура на персонала“ във функция „Образование“;

· 22 600 лв. с писмо на МФ  с изх.№ ФО-79 от 19.11.2024 г., в изпълнение на ПМС № 385 от 07.11.2024 г. за одобряване на допълнителни трансфери по бюджетите на общините за финансово осигуряване на дейности по Национална програма „Ученически олимпиади и състезания“ и НП „Осигуряване на съвременна, сигурна и достъпна образователна среда“ във функция „Образование“;

· 18 580 лв. с писмо на МФ с изх.№ ФО-80 от 19.11.2024 г., в изпълнение на ПМС№ 384 от 07.11.2024 г. за одобряване на допълнителни трансфери по бюджетите на общините  за изплащане на допълнително възнаграждение за постигнати резултати от труда на директорите на общински детски градини, училища и ЦПЛР през учебната 2023-2024 г. във функция "Образование“;

· 60 531 лв. с писмо на МФ с изх.№ ФО-88 от 12.12.2024 г. в изпълнение на ПМС № 425 от 04.12.2024 г., за одобряване на допълнителни трансфери по бюджетите на общините за финансово осигуряване на дейности по НП „Оптимизиране на вътрешната структура на персонала“ във функция „Образование“;

· 28 849 лв. с писмо на МФ с изх.№ ФО-89 от 16.12.2024 г., в изпълнение на ПМС № 386 от 07.11.2024 г. и ПМС № 448 от 12.12.2024 г. за одобряване на допълнителни разходи/трансфери за финансово осигуряване на дейности по Национална програма „Заедно в изкуствата и в спорта“ във функция „Образование“;

· 9 220 лв. с писмо на МФ с изх.№ ФО-91 от 16.12.2024 г. в изпълнение на ПМС № 396 от 14.11. 2024 г. за одобряване на допълнителни разходи/трансфери за изплащане на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и ученици в институции във функция „Образование“;

· 12 410 лв. с писмо на МФ с изх.№ ФО-99 от 17.12.2024 г., в изпълнение на ПМС № 432 от 06.12.2024 г. за одобряване на допълнителни трансфери по бюджетите на общините за финансово осигуряване на дейности но НП „Информационни и комуникационни технологии в училище“ и НП „Хубаво е детската градина“ във функция „Образование“;

· 27 280 лв. с писмо на МФ с изх.№ ФО-104 от 20.12.2024 г., в изпълнение на ПМС № 442 от 12.12.2024 г. за одобряване на допълнителни трансфери по бюджетите на общините за финансово осигуряване на дейности по национални програми за развитие на образованието във функция „Образование“.

·      Намаление на Общата субсидия /§§ 31-11/ с 154 406  лв., в т.ч.:
· 125 986 лв. с писмо на МФ  с изх.№ ФО-37 от 06.06.2024 г., корекция във връзка с промяна на натуралните показатели за финансиране на делегираните от държавата дейности по данни от националната електронна информационна система на Министерството на образованието и науката към 01.01.2024 г. във функция „Образование“;

· 28 420 лв. с писмо на МФ с изх.№ ФО-39 от 17.06.2024 г., корекция във връзка с натуралните показатели за финансиране на делегираните от държавата дейности във функция „Здравеопазване“.

· Увеличение на целевите трансфери /§§ 31-18/ с 2 376 268 лв., в т.ч. 10 483 лв. с писмо на МФ с изх.№ ФО-7 от 20.02.2024 г. и изх. № ФО-92 от 16.12.2024 г. за предоставяне на целеви средства, съгласно приложение № 4 към чл.18, ал.1 от ПМС №13 от 2024 г. допълнителен трансфер за покриване на транспортните разходи, извършени по сключени договори за доставка на хляб и основни хранителни продукти за 2024 г. в планински и малки селища с население до 50 жители (без курортите), 92 317 лв. с писмо на МФ с изх.№ ФО-25 от 25.04.2024 г., за произвеждането на изборите за народни представители и за членове на Европейския парламент от Република България на 9 юни 2024 г., в изпълнение на чл. 1, ал. 2, във връзка с чл. 4, ал. 2, 3 и 5 от Постановление № 100 на Министерския съвет от 2024 г., 92 264 лв. с писмо на МФ с изх.№ ФО-67от 24.09.2024 г. за произвеждане на изборите за народни представители за Народно събрание на 27 октомври 2024 г., в изпълнение на чл. 1, ал. 2, във връзка с чл. 4, ал. 2, 3 и 5 от ПМС № 305 от 2024 г., 1 635 лв. с писмо на МФ с изх.№ ФО-54 от 22.07.2024 г. и № ФО-97 от 17.12.2024 г. за фактически изплатените средства за пътни разходи на правоимащи болни през 2024 година, в изпълнение на чл. 22 от Постановление № 13 от 29.01.2024 г., 652 320 лв. с писмо на МФ с изх.№ ФО-84 от 12.12.2024 г. за одобряване на допълнителни трансфери по бюджетите на общините за обекти и дейности, одобрени с ПМС № 423  от 04.12.2024 г. и 1 527 249 лв. с писмо на МФ  с изх.№ ФО-107 от 20.12.2024 г. за одобряване на допълнителни трансфери по бюджетите на общините за обекти и дейности, одобрени с Постановление № 471 на Министерския съвет от 18.12.2024г.
· Увеличение на целевите трансфери /§§ 31-28/ с 491 474 лв. – субсидии за превоз на пътници по нерентабилни линии във вътрешноградския транспорт и транспорта в планински и други райони, компенсации за пътувания по вътрешноградския и междуселищния автомобилен транспорт и компенсации за транспорт на деца и ученици по чл.283, ал.2 от ЗПУО.
С размера на получените като трансфери средства от държавния бюджет, от други бюджети и сметки на основание чл.56, ал.2 от Закона за публични финанси е променен бюджетът за 2024 г., както следва:

· Увеличение с размера на получените трансфери от министерства и ведомства /§61-01; §61-05; § 64-01/ - общо в размер на 3 684 856 лв.
I. ИЗПЪЛНЕНИЕ НА ПРИХОДИТЕ 
Изпълнението на приходната част на бюджета към 31.12.2024 г. е в размер на 24 094 282 лв., включващи наличните средства, отразени в касовия отчет с отрицателен знак в размер на 3 485 195 лв. за балансиране на приходната и разходната част.
1. Собствени приходи

През отчетния период Община Златоград е реализирала собствени приходи в размер на 1 914 004 лв., което представлява 87 % изпълнение. Съпоставими с 2023 г. собствените приходи бележат увеличение с 32 873 лв.

· Данъчни приходи

Постъпленията от данъци по бюджета към 31.12.2024 г. са в размер на 743 199 лв., което представлява 99 % изпълнение на разчетите за годината. 

Най-голям относителен дял в данъчните приходи заема Данъка върху превозните средства – 59%. Приходите от данък върху превозните средства към 31.12.2024 г. са в размер на 438 801 лв., или 104,5 % изпълнение, като спрямо 2023 г. постъпленията от данък върху превозните средства нарастват с 33 191 лв. 

Постъпленията от Данък върху недвижими имоти са в размер на 112 825 лв., или 89,5 % изпълнение на разчета за годината. Спрямо 2023 г. постъпленията от данък върху недвижимите имоти намаляват с 13 368 лв. 

Приходите от Данък при придобиване на имущество по дарения и възмезден начин за 2024 г. са в размер на 115 974 лв., което представлява 82,8 % изпълнение на предвидените за годината. Приходите от данъка при придобиване на имуществото по дарения и възмезден начин намаляват с 21 944 лв. спрямо 2023 г. 

Постъпленията от Туристическия данък са в размер на 42 904 лв. Спрямо 2023 г. приходите от туристически данък намаляват с 837 лв.

От Патентен данък към 31.12.2024 г. са постъпили 29 495 лв., което представлява 99,1 % изпълнение на разчета за годината.

От Данъка върху таксиметров превоз на пътници са постъпили 3 200 лв., което представлява 106,7 % от предвидените за годината. За 2024 г. приходите от данък върху таксиметров превоз на пътници са с 500 лв. повече спрямо предходната година.

· Неданъчни приходи

Постъпленията от неданъчни приходи  по общинския бюджет към края на 2024 г. са в размер на 1 515 950 лв., в т.ч. 345 145 лв. прекласифициран трансфер по механизма за предоставяне на лична помощ, съгласно писмо с изх.№ 08-00-0484 от 07.01.2025г. на АСП. Неданъчните приходи са формирани основно от общински такси, приходи и доходи от собственост, приходи от концесии и други.
Общински такси

За 2024 г. в общинския бюджет са постъпили 751 483 лв. общински такси. Най-голям дял в общинските такси заема таксата за битови отпадъци, като за отчетния период са постъпили  637 038 лв., или 92,1 % изпълнение на годишния разчет. Съпоставими с данните за 2023 г., постъпленията от такса за битови отпадъци намаляват с 24 287 лв.

Постъпленията от такса за технически услуги за 2024 г.  са в размер на 24 787 лв., или 91,8 % изпълнение на годишния разчет. Приходите от Такса за административни услуги са в размер на 18 716 лв., което представлява 89,1 % от разчета за годината.

Постъпленията от такса за ползване на пазари, панаири, тържища, тротоари и други са в размер на 53 441 лв., или  110,6 %  изпълнение. 

Приходи и доходи от собственост

Постъпленията от приходи и доходи от собственост към 31.12.2024 г. са в размер на  82 026 лв., или 83,6 % от разчета за годината. Съпоставими с данните за 2023 г., постъпленията от приходи и доходи от собственост се увеличават 1 829 лв. В тази група приходи се отчитат приходите от наеми на имущество и земя, от които за периода са постъпили общо 65 864 лв., като съпоставени с 2023 г. се увеличават с 1 518 лв.

Постъпленията от продажба на нефинансови активи (§40-00) са в размер на 80 538 лв. при план 186 040 лв. или 43,3 % изпълнение. Спрямо 2023 г. е налице увеличение на приходите от продажба на общинска собственост с 20 943 лв. 

Изпълнението на приходите от концесии /§41-00/ е в размер на 137 116 лв. В сравнение със същия период на 2023 г. приходите от концесии нарастват с 9 717 лв.

Други неданъчни приходи

От Глоби, санкции и наказателни лихви  за 2024 г. са постъпили 30 738 лв., или 73  % от предвидените в бюджета, в т.ч. наказателни лихви върху данъци – 27 322 лв. 

За отчетния период в общинския бюджет са постъпили Други неданъчни приходи в размер на 13 758 лв. или 79 % от предвидените за годината. По параграф 36-19 „Други неданъчни приходи” в държавни дейности е отразен прекласифицирания трансфер в размер на 345 145 лв. предоставен от АСП за предоставяне на социалната услуга „Лична помощ”.

Внесените ДДС и други данъци върху продажбите към 31.12.2024 г. са общо в размер на 38 323 лв., с 1 644 лв. повече спрямо 2023 г.

2. Бюджетни взаимоотношения

· Трансфери между бюджета и бюджетната организация и централния бюджет (§31-00). Усвоените суми от трансфери от централния бюджет към 31.12.2024 г. са общо в размер на 17 039 879 лв., в т.ч.:
· Обща субсидия и други трансфери за държавни дейности от ЦБ (§31-11) – 12 537 899 лв., в т.ч. 555 022 лв. предоставени през годината допълнителни трансфери за финансиране на различни дейности и програми във функция „Образование“. 
· Обща изравнителна субсидия и други трансфери за местни дейности от ЦБ (§ 31-12) – 1 494 700 лв., в т.ч. 199 500 лв. трансфер за зимно поддържане и снегопочистване на общински пътища.

· Целева субсидия от ЦБ за капиталови разходи (§ 31-13) -  79 038 лв.

· Получени целеви трансфери от ЦБ (§31-18) – 2 436 768 лв.

· Получени целеви трансфери от ЦБ (§31-28) – 491 474 лв.
· Трансфери между бюджети (§ 61-00, §62-00, §64-00, § 67-00):

Получените трансфери от други бюджети към 31.12.2024 г., отразени в касовия отчет със знак (+) са в размер на 3 921 415 лв., и със знак (-) предоставените от бюджета на Община Златоград в размер на 314 139 лв.,  в т.ч.:

·  По параграф 61-01 „Получени трансфери” са отчетени получените трансфери общо в размер на 3 461 683 лв. в т.ч.:  2 302 086 лв. от Агенция за социално подпомагане предоставени на социалната услуга „Механизъм Лична помощ”, 24 548 лв. от Агенция за социално подпомагане предоставени за възнаграждения на приемни семейства и издръжка на децата, настанени в приемни семейства, съгласно сключено споразумение за приемна грижа, 1 955 лв. от Централната избирателна комисия за възнаграждения на ОИК, 194 лв. от МОН за спрени месечни помощи от Агенцията за социално подпомагане, 34 965 лв. от Агенция „Пътна инфраструктура“, от Министерство на регионалното развитие и благоустройството са получени общо трансфери в размер на 1 049 993 лв., в т.ч. 25 040 лв. втори транш по споразумение № РД-02-30-28 от 15.09.2023 г. сключено между МРРБ и община Златоград за инженерно геоложко проучване на обект „Укрепителна стена на общински път за с. Страшимир“, 1 024 953 лв. по сключени споразумения между Община Златоград и МРРБ за финансиране на проектни предложения за общински проекти, определени с приложение № 3 към чл. 107, ал. 13 от ЗДБРБ за 2024 г., 12 500 лв. от Министерство на културата по договор № РД 11-00-231/04.09.2024 г. за реализиране на проект „Делюви празници 2024 г.“ и 35 442 лв. получено ДДС към окончателно плащане от Държавен фонд „Земеделие“ за проект „Изграждане на ул. “Антон Страшимиров“ с.Старцево от о.т.351 до о.т.367“, финансиран по Програма за развитие на селските райони.  
· По параграф 61-02 „Трансфери между бюджети - предоставени трансфери” със знак (-) са отразени преведените на Община Мадан средства по чл.60 и чл.64 от Закона за управление на отпадъците, в размер на 44 861 лв.

· По параграф 61-05 „ Трансфери от МТСП по програми за осигуряване на заетост” са отразени получените трансфери от Министерство на труда и социалната политика по програми за осигуряване на заетост в размер на 211 923 лв.
· По параграф 64-01 „Трансфери от/за държавни предприятия, включени в консолидираната фискална програма” – по този параграф са отчетени получените средства във функция „Образование“ за реализиране на проекти одобрени от ПУДООС в размер на 11 250 лв.
· По параграф 62-02 „Предоставени трансфери“ са отразени със знак (-) средства в размер на 269 278 лв., в т.ч. 35 442 лв. получено ДДС за окончателно плащане за проект „Изграждане на ул. “Антон Страшимиров“ с.Старцево“, финансиран по Програма за развитие на селските райони и 177 211 лв. получен безлихвен заем от ЦБ по ПМС № 215 от 05.10.2018 г. за същия проект. 
· Временни безлихвени заеми

По параграф 76-00 „Временни безлихвени заеми между бюджети и сметки за средства от ЕС” са отразени със знак (+) възстановени заеми предоставени по проекти в размер на 395 682 лв., със знак (-) са отразени предоставени заеми на извънбюджетната сметка за реализиране на проекти в размер на 223 373 лв. или салдото по параграфа възлиза на (+) 172 309 лв.

· Операции с финансови активи и пасиви 

По параграф 83-00 „Заеми от банки и други лица в страната” към 31.12.2024 г. са отразени със знак (-) погашенията на главница по договори за кредит от „Ф**** за о****** на м***** с******* в Б****** - Ф*****” Е**, в размер на  297 637 лв.

Наличност в края на периода
Наличността в лева в края на периода  е в размер на 3 485 195 лв., в т.ч. наличност в лева за държавни дейности – 3 228 923 лв. (в т.ч. 622 259 лв. наличност на училища и детски градини), и наличност в лева за местни дейности – 256 272 лв., средствата са с целеви характер. 

II. ИЗПЪЛНЕНИЕ НА РАЗХОДИТЕ 

Отчетът на разходите към 31.12.2024 г. възлиза на 20 609 087 лв., от които за държавни дейности – 16 027 818 лв., за държавни дейности дофинансирани с общински приходи – 370 531 лв. и разходи за местни дейности – 4 210 738 лв.

Изпълнение на разходите за държавни дейности (ДД):

Общият обем на отчетените разходи за държавни дейности е 16 027 818 лв.
1. Изпълнение на разходите по икономически елементи към 31.12.2024 г.:

· Разходи за персонал

Разходите за персонал в държавни дейности (заплати и възнаграждения, други възнаграждения и плащания за персонала и осигурителни вноски) са в общ размер на 13 539 860 лв., или 84 % от общо разходите за държавни дейности.

· Разходи за издръжка
Разходите за издръжка в делегираните от държавата дейности са в размер на 1 607 004 лв., или 10 % от общите разходи за ДД. С най-голям дял са разходите за външни услуги - 21,5 %, разходите за материали – 20,1 %, разходите за храна – 20 %, разходите за вода, горива и ел. енергия – 17 % от разходите за издръжка в държавни дейности; 

· Разходи за стипендии 

Разходите за стипендии за 2024 г. са в размер на 39 355 лв.

· Субсидии
· Изплатените субсидии за превоз на пътници по нерентабилни линии във вътрешноградския транспорт и транспорта в планински и други райони, компенсации за пътувания по вътрешноградския и междуселищния автомобилен транспорт са в размер на 443 914 лв.

· Преведените субсидии на читалищата са в размер на 271 120 лв.

· Капиталови разходи

Капиталовите разходи в делегираните от държавата дейности за 2024 г. възлизат на 105 560 лв., които заемат 0,01 % от общите разходи за държавни дейности

2. Изпълнение на разходите в държавни дейности по функции:

	ФУНКЦИИ ПО БЮДЖЕТА


	Отчет 
31.12.2023 г.
	Отчет 
31.12.2024 г.

	Общи държавни служби
	1 556 483
	1 604 555

	Отбрана и сигурност
	148 224
	180 458

	Образование
	7 625 592
	8 702 925

	Здравеопазване
	697 068
	744 957

	Социално осигуряване, подпомагане и грижи
	3 327 875
	4 411 394

	Култура, спорт, почивни дейности и религиозно дело
	236 796
	277 510

	Икономически дейности и услуги
	160 267
	106 019

	Всичко разходи
	13 752 305
	16 027 818


Разпределението на разходите в държавни дейности през отчетния период показва, че най-голям дял имат разходите за функция „Образование“ – 54,3 %, следвани от тези за функция „Социално осигуряване, подпомагане и грижи“ – 27,5 %.

2. Изпълнение на разходите за местни дейности (МД):

Общият обем на отчетените разходи за местни дейности е 4 210 738 лв.

1. Изпълнение на разходите по икономически елементи към 31.12.2024 г.:

· Разходи за персонал -  Разходите за персонал (заплати и възнаграждения, други възнаграждения и плащания за персонала и осигурителни вноски) са в общ размер на 1 021 352 лв. Разходите за персонал представляват 24 % от общо изразходваните средства за местни дейности. 

· Разходи за издръжка - Разходите за издръжка в местни дейности са в размер на 1 495 318 лв., или 55% от общо извършените разходи за МД. Най - голям дял в издръжката на местни дейности заемат разходите за външни услуги – 60 % от общия обем разходи за издръжка, разходите за вода, горива и ел. енергия заемат 23 % от общия обем разходи за издръжка в местни дейности.

· Разходите за членски внос и участия в нетърговски организации са в размер на 11 002 лв. 

· Помощи и обезщетения за домакинствата - Изплатените обезщетения и помощи по решения на Общинския съвет са в размер на 82 000 лв.
· Субсидии и други текущи трансфери: Изплатените субсидии от местни дейности към 31.12.2024 г. са в размер на 142 206 лв., в т.ч. 110 000 лв. предоставени средства на М*** „П***. д-р А*** Ш*****“ Е** гр. Златоград в изпълнение на решения № 130 и № И 131 от 21.05.2024 г. на Общински съвет-Златоград, предоставени средства на пенсионерски клубове и на организации с нестопанска цел в размер на 11 000 лв. и 21 206 лв. предоставени субсидии за спортни клубове за 2024 г., в т. ч 1 206 лв. със средства от дарения
· Разходи за лихви по заеми - Извършените разходи за лихви по общинския дълг за отчетния период са общо в размер на 36 884 лв.

· Платени данъци, такси и административни санкции – 45 708 лв. платени местни данъци и такси по реда на ЗМДТ, както и държавни такси и съдебни разноски, обжалване на съдебни актове, такси за издаване на удостоверения и др. платени данък на автомобили/винетни стикери за автомобили/.

· Капиталови разходи - Капиталовите разходи в местни дейности към 31.12.2024 г. възлизат на 1 471 121 лв. или 35 на сто от общо разходите за МД. В отчетените капиталови разходи най-висок относителен дял заемат разходите за основен ремонт – 68 %, включващи разходи, свързани с основен ремонт на базисната инфраструктура – пътна, техническа, социална. 

Извършените и разплатени капиталови разходи са в съответствие с Разчета за капиталови разходи за 2024г., приет с Решение № 57 от 19.02.2024 г. на Общински съвет Златоград, допълнен и актуализиран на основание чл.56, ал.2 от Закона за публичните финанси с получени като трансфер средства от държавния бюджет и от други бюджети и с Решения на Общински съвет-Златоград № И 126/21.05.2024 г., № И 127/21.05.2024 г., № И 157/18.06.2024г., № И 158 от 18.06.2024 г., № И 184/22.07.2024 г., № И 206/30.08.2024 г., № И 262/12.11.2024г. и № И 296/10.12.2024 г. 

Капиталовите разходи са отразени по функции, параграфи и подпараграфи по бюджета на общината и съответстват на предвидените такива по разчетите за капиталови разходи.

2. Изпълнение на разходите в местни дейности по функции:

	ФУНКЦИИ ПО БЮДЖЕТА


	Отчет 
31.12.2023 г.
	Отчет 
31.12.2024 г.

	Общи държавни служби
	599 039
	611 295

	Отбрана и сигурност
	8 052
	5 990

	Образование
	4 243
	2 411 

	Здравеопазване
	52 404
	114 553

	Социално осигуряване, подпомагане и грижи
	10 280
	108 162

	Жил.стр.,благоустр.,комун. ст-во и опазв.на ок.среда
	5 037 044
	2 740 567

	Култура, спорт, почивни дейности и религиозно дело
	568 645
	364 422

	Икономически дейности и услуги
	354 988
	222 854

	Разходи некласифиц. в другите функции
	54 907
	40 484

	Всичко разходи
	6 689 602
	4 210 738


3. Изпълнение на разходите, дофинансирани с местни приходи

Общият обем на разходите за държавни дейности, дофинансирани с местни приходи е 370 531 лв. 

3.1. Изпълнение на разходите за държавни дейности, дофинансирани с местни приходи по икономически елементи:

· Разходите за персонал в държавни дейности дофинансирани с местни приходи са в общ размер на 363 451 лв. Разходите за персонал в дофинансираните дейности представляват 98 % от общо изразходваните средства за държавни дейности, дофинансирани с местни приходи. 

· Разходи за издръжка Разходите за издръжка са в размер на 4 760 лв., или 1,3% от общо извършените разходи за МД

3.2. Изпълнение на разходите в местни дейности по функции:

	ФУНКЦИИ ПО БЮДЖЕТА


	Отчет 
31.12.2023 г.
	Отчет 
31.12.2024 г.

	Общи държавни служби
	288 160
	344 302

	Образование
	45 653
	26 229

	Всичко разходи
	333 813
	370 531


Бюджетното салдо по бюджета на Община Златоград към 31.12.2024 г. е положително в размер на 2 349 452 лв.

III. МАКСИМАЛЕН РАЗМЕР НА АНГАЖИМЕНТИТЕ И ЗАДЪЛЖЕНИЯТА ЗА РАЗХОДИ
Поетите ангажименти за разходи по бюджета на Община Златоград, налични в края на 2024 г. са в размер на 9 147 852 лв.  Съотношението на поетите ангажименти за разходи към средногодишните разходи за периода 2021 г. -2024 г. – 51.8 %.
Задълженията за разходите по бюджета на общината, налични в края на 2024 г. са в размер 2 487 427 лв. Съотношението на задълженията за разходите към средногодишните разходи за периода 2021 г.-2024 г. – 14.1 %.
IV.  ПРОСРОЧЕНИ ЗАДЪЛЖЕНИЯ

Наличните към 31.12.2024 г. просрочени задължения по бюджета на Община Златоград са в размер на 1 167 566 лв. и представляват 5.65 % от отчетените разходи за 2024 г. Превишението на бюджетния показател е в размер на 134 371 лв. или 0.65 % повече спрямо допустимите 5 на сто от отчетените разходи за последната година.

 В просрочените разходи към 31.12.2024 г. са включени капиталови разходи за извършени СМР на обекти, финансирани по Приложение №3, към чл.107, ал.13 от Закона за държавния бюджет за 2024 г., на обща стойност 410 512,86 лв., разпределени по обекти, както следва:
· Основен ремонт на улица „Косора“ от о.т.818, през о.т.784 до о. т. 779 и участък от о. т. 784, през о. т. 785 към о. т. 788, по ПУП на гр. Златоград – 81 169,31 лв.;
· Основен ремонт на улица „ проф. д-р Асен Шопов“ от о.т.866 до о. т. 557 по ПУП на гр. Златоград“ – 24 901, 06 лв.;

· Основен ремонт на улица „Освобождение“ от о.т.469 до о. т. 488 по ПУП на гр. Златоград“ – 274 301,80 лв.; 
· Основен ремонт на улица „Хан Аспарух“ от о.т.522, пред о.т.835 към о.т.836 по ПУП на гр. Златоград“ – 30 140,69 лв. 

ОТЧЕТ ЗА ИЗПЪЛНЕНИЕ НА СМЕТКИТЕ ОТ ЕВРОПЕЙСКИЯ СЪЮЗ
Отчета за изпълнението на сметките за средства от Европейския съюз за 2024 г. е показан в приложение № 5. В приложението са посочени отчетните данни по агрегирани показатели за изпълняваните през 2024 г. проекти от Община Златоград, общо за сметките за средства от Европейския съюз, така и по отделните оперативни програми.

ГОДИШЕН ОТЧЕТ ЗА СЪСТОЯНИЕТО НА ОБЩИНСКИЯ ДЪЛГ  ЗА 2024 г. И НА ДЪЛГА НА ЛИЦАТА ПО ЧЛ.8А ОТ ЗАКОНА ЗА ОБЩИНСКИЯ ДЪЛГ

На основание чл.9, ал.1 и ал.2 от Закона за общинския дълг, Кмета на общината изготвя годишен отчет за състоянието на общинския дълг и дълга на лицата по чл.8а и го внася в общински съвет като неразделна част от отчета за изпълнението на общинския бюджет. 

В изпълнение на това задължение, представям на Вашето внимание годишен отчет за структурата и състоянието на общинския дълг и дълга на лицата по чл.8а от ЗОД към 31.12.2024 г., както следва:

1. Дълг, поет с договори за общински заеми

Към 01.01.2024 г. общинския дълг с договори за общински заеми възлиза на 821 745 лв., в т.ч.:

· Дългосрочен дълг по договор за кредит  № 1195 от 02.10.2020 г. с „Ф*** за о****** на м****** с*********** в Б******* – Ф***” с предназначение финансиране на извършени допустими разходи  за изпълнението на одобрени проекти по ОП РР „ Въвеждане на мерки за енергийна ефективност и обновяване на многофамилни сгради „ – 324 504 лв.

· Дългосрочен дълг по договор № 1227 от 01.02.2021 г. с „Ф*** за о******* на м******** с********** в Б******* – Ф****”  за финансиране на собствено участие на община Златоград за изпълнението на одобрен проект с наименование „Реконструкция и рехабилитация на улуци, съоръженията и принадлежностите към тях в гр. Златоград и с. Старцево“ – 178 914 лв.

·   Дългосрочен дълг по договор № 1294 от 02.12.2021 г. с „Ф**** за о******* на м******* с************ в Б******** – Ф***” за рефинансиране на собствено участие на Община Златоград за изпълнението на одобрен проект с наименование „ Рехабилитация и реконструкция на общински път Златоград-Аламовци и общински път Страшимир-махала Боево и съоръженията и принадлежностите към тях“ -  176 445 лв.

· Дългосрочен дълг по  договор № 1290 от 04.11.2021 г. с „Ф*** за о******* на м********* с************* в Б******* – Ф***”  за финансиране на извършени допустими възстановими разходи за изпълнението на одобрен проект “Защита на биоразнообразието в НАТУРА 2000 и други защитени територии от природни бедствия чрез сертифицирана мрежа за трансгранично образование, обучение и подкрепа на доброволци за гражданска защита въз основа на иновативни и нови технологии“, в размер на 20 555 лв. 

· Дългосрочен дълг по договор № 1391 от 17.05.2023 г., одобрен с Решение на Общински съвет Златоград № З 597 от 20.12.2022 г., с „Ф*** за о******* на м****** с************* в Б******* – Ф***”  за осигуряване на финансиране на проект „Изграждане на паркова среда за широко обществено ползване в гр. Златоград, в размер на 121 327 лв. 

През 2024 г. няма усвоен нов дълг.
Плащанията по общинския дълг през 2024 г. са извършвани в определените в договорите срокове, като за периода от 01.01.2024 г. до 31.12.2024 г. сумата на погашенията на главници е общо в размер на 474 847 лв. Заплатените лихви и такси в периода са в размер на 42 284 лв. 
Към 31.12.2024 г. е погасен дълга по договор № 1290 от 04.11.2021 г. за финансиране на извършени допустими възстановими разходи за изпълнението на одобрен проект “Защита на биоразнообразието в НАТУРА 2000 и други защитени територии от природни бедствия чрез сертифицирана мрежа за трансгранично образование, обучение и подкрепа на доброволци за гражданска защита въз основа на иновативни и нови технологии, в размер на 20 555 лв. 

Към 31.12.2024 г. общинският дълг, поет с договори за общински заеми възлиза на  524 109 лв.

Съгласно  чл.32, ал.1 от Закона за публични финанси годишният размер на плащанията по общинския дълг за всяка отделна година не може да надвишава 15 на сто от средногодишния размер на собствените приходи и общата изравнителна субсидия за последните три години, изчислен на базата на данни от годишните отчети за изпълнението на бюджета на общината. 

За 2024 г. съотношението на плащанията по дълга към средногодишния размер на изравнителната субсидия и собствените приходи е 0  на сто.

2. Общински гаранции – Община Златоград няма издадени общински гаранции.
3. Дълг на лицата по чл.8а от Закона за общинския дълг

Съгласно чл.8а от Закона за общинския дълг, Общината извършва текущо наблюдение за състоянието на дълга на търговските дружества с общинско участие в капитала, както и на останалите контролирани от общината лица, чиито средства и операции не са включени в общинския бюджет.

На основание чл.9, ал.2 от Закона за общинския дълг, общинският съвет приема с решение годишния отчет за състоянието на общинския дълг  и дълга на лицата по чл.8а . 

Съгласно представен от Националния статистически институт списък на юридическите лица, включени в институционален сектор „Държавно управление”, М****„Проф. д-р А**** Ш*****” Е*** гр. Златоград попада в Раздел ІІ Юридически лица, включени към подсектор „Местно управление”.  През 2024 г. не е поеман дълг от М*** „Проф. д-р А**** Ш*****” Е*** гр. Златоград.

Отчетът на общинския дълг за 2024 г.  се изготвя от кмета на общината и одобрява от Общински съвет, съгласно справка по образец на Приложение № 17 към ФО-4 от 02.05.2025 г. – Информация за общинския дълг, издадените общински гаранции, съотношението на плащанията, дълга на лицата по чл.8а от Закона за общинския дълг и издадените от тях гаранции през 2024 г.

Във връзка с гореизложеното и на основание чл.140, ал.5 от Закона за публичните финанси, предлагам на Вашето внимание следния проект на решение:

Проект на решение!

ОТНОСНО: Отчет за касовото изпълнение на бюджета за 2024 г., Отчет за изпълнение на сметките за средства от Европейския съюз за 2024 г. и годишен отчет за състоянието на общинския дълг за 2024 г.
На основание чл.21, ал.2 от Закона за местно самоуправление и местна администрация, във връзка с чл.21, ал.1, т.6 и чл.27, ал.4 и ал.5 от Закона за местното самоуправление и местната администрация, чл.140, ал.1 и ал.5 от Закона за публични финанси, чл. 9  от Закона за общинския дълг и чл.43 от Наредба № 23 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Златоград, Общински съвет-Златоград

Р Е Ш И :
1. Приема отчета на бюджета на Община Златоград за 2024 г., както следва:

	1.1. По прихода : 
	20 609 087 лв.

	1.1.1. делегирани от държавата дейности 
	16 027 818 лв.

	1.1.2. местни дейности 
	4 581 269 лв.


    /разпределени по параграфи, съгласно Приложение № 1/
	1.2. По разхода : 
	20 609 087 лв.

	1.2.1. делегирани от държавата дейности 
	16 027 818 лв.

	1.2.2. дофинансирани държавни дейности 
	370 531 лв.

	1.2.3. местни дейности 
	4 210 738 лв.


/разпределени по функции, дейности и параграфи, съгласно Приложения № 2 и 3/

2. Приема отчета за извършените капиталови разходи, съгласно Приложение № 4.

3. Приема отчета на сметките за средствата от Европейския съюз за 2024 г. на община Златоград, съгласно приложение № 5.
4. Приема годишен отчет за състоянието на общинския дълг за 2024 г. на Община Златоград  и дълга на лицата по чл.8а от Закона за общинския дълг за 2024 г., съгласно Приложение № 17 към ФО-4 от 02.05.2025 г. – „Информация за общинския дълг, издадените общински гаранции, съотношението на плащанията, дълга на лицата по чл.8а от Закона за общинския дълг и издадените от тях гаранции през 2024 г.“.

Вносител,

МИРОСЛАВ ЯНЧЕВ

Кмет на Община Златоград

Изготвили,
АЮ

Инж. СБ

СЩ

НМ


В Общинска администрация Златоград функционира  Система за  управление на качеството и информационната

сигурност, в съответствие с изискванията на стандартите ISO 9001:2008 и ISO 27001:2005.

